ໂລກ ພາກັນຈັດພິທີ ຂີດໝາຍ ວັນ​​ເສລີ​ພາບ​ ໃນ​ວົງ​ການ​ຂ່າວ​ຂອງໂລກ 
UN ສ້າງຕັ້ງ ວັນ​​ເສລີ​ພາບ​ໃນ​ວົງ​ການ​ຂ່າວ​ຂອງໂລກ ຂຶ້ນມາ ໃນປີ 1993 ​ເພື່ອ​ສະໜັບສະໜຸນ ແລະ ສະເຫຼີມສະຫຼອງ ຫຼັກການ​ພື້ນຖານ​ຕ່າງໆ ຂອງສິດ​ເສລີພາບ​ ໃນ​ວົງ​ການ​ຂ່າ​ວ.
ວັນອາທິດມື້ນີ້ ແມ່ນວັນເສລີພາບໃນວົງການຂ່າວຂອງໂລກ ຫຼື World Press Freedom Day ຊຶ່ງເປັນພິທີປະຈຳປີ ທີ່ ຈັດຕັ້ງຂຶ້ນໂດຍອົງການສະຫະປະຊາຊາດໃນປີ 1993 ເພື່ອ ສະໜັບສະໜຸນ ແລະ ສະເຫຼີມສະຫຼອງ ຫຼັກການພື້ນຖານຕ່າງໆ ຂອງສິດເສລີພາບ ໃນວົງການຂ່າວ ອົງການສະຫະປະຊາຊາດ ກ່າວວ່າ ວັນເສລີພາບໃນວົງການ ຂ່າວຂອງ ໂລກ ແມ່ນຍັງເປັນໂອກາດ ເພື່ອແຈ້ງໃຫ້ປະຊາຊົນ ຊາບກ່ຽວກັບການລະເມີດ ສິດເສລີພາບໃນວົງການຂ່າວ ຊຶ່ງ ເປັນການຕັກເຕືອນຄືນວ່າ ຢູ່ໃນຫຼາຍສິບປະເທດ ທົ່ວໂລກນັ້ນ ການພິມເຜີຍແຜ່ຂ່າວຕ່າງໆ ແມ່ນໄດ້ຖືກກວດກາ ຖືກປັບໃໝ ຖືກສັ່ງໃຫ້ໂຈະ ແລະ ສັ່ງໃຫ້ປິດລົງ ໃນຂະນະດຽວກັນນັ້ນ ບັນດານັກຂ່າວ ບັນນາທິການ ແລະ ຜູ້ພິມໜັງສື ແມ່ນຖືກຂົ່ມຂູ່ ຖືກໂຈມຕີທຳຮ້າຍ ຖືກຈັບກຸມ ແລະ ແມ່ນກະທັງຖືກຂ້າຕາຍ ດັດຊະນີ ສິດເສລີພາບໃນວົງການຂ່າວຂອງໂລກ ປີ 2015 ໄດ້ສະແດງໃຫ້ເຫັນເຖິງຜົນ ກະທົບໃນທາງລົບ ຕໍ່ຂໍ້ຂັດແຍ້ງຕ່າງໆ ໃນດ້ານຂໍ້ມູນຂ່າວສານ ອົງການນັກຂ່າວໄຮ້ພົມແດນ ຊຶ່ງເປັນຜູ້ອຸບປະຖຳຕໍ່ ດັດຊະນີດັ່ງກ່າວ ເວົ້າວ່າ ດັດຊະນີນີ້ ກຸ່ມດັ່ງກ່າວ ຍັງເວົ້າອີກວ່າ